**Prijímacia skúška zo slovenského jazyka a literatúry pre školský rok 2017/18 (A)**

Meno žiaka ................................. Kód: .........................

Kód: ......................

Kód: .........................

**1.**V uvedenej vete pomenuj slovné druhy a vetné členy (7 bodov):Nad poľami zrána zaspieval škovránok a lastovičky.

|  |  |  |
| --- | --- | --- |
|  | slovný druh | vetný člen |
| nad |  |  |
| poľami |  |  |
| zrána |  |  |
| zaspieval |  |  |
| škovránok |  |  |
| a |  |  |
| lastovičky |  |  |

**2.**Podstatné mená v zátvorkách nahraď prídavnými menami (3 body):

a) [deň] prehľad ...

b) [drevo] stôl.............................................

c) [kameň] hradby....

**3**. ***Hovor len vtedy, keď to pomôže tebe alebo druhým. Vyvaruj sa zbytočnej ukecanosti!*(2b)**

Prvá veta je z hľadiska zloženia:

a) priraďovacie súvetie b) podraďovacie súvetie c) rozvitá jednoduchá veta

Druhá veta je z hľadiska obsahu:

1. opytovacia b) zvolacia c) oznamovacia d) rozkazovacia

4. Literárne útvary zaraď do literárneho druhu (3 body):

ľúbostná báseň, tragédia, román, epos, komédia, bájka

Lyrika:

Epika:

Dráma:

**5. K uvedeným slovám napíš po jednom synonyme (3 body):**

a) neveľa -

b) jesť -

c) milovať-

**6. Slová v zátvorke daj do správneho tvaru (2 body):**

a) okolo vlastnej (os) -

b) dve dotieravé (osa) -

c) divé (zver) -

d) od našej (Táňa)

**7. V oboch ukážkach urči druh rýmu a napíš jeho vzorec (2 body):**

a) Jak dieťa, ktoré osirie, b) To je, deti, to je tá

som do veľkého mesta vkročil, Evička tu zakliata.

dobrota hľadela mi z očí, Sadnite len okolo,

vraveli: ešte bosý je. poviem vám, jak to bolo.

a) druh rýmu: ......................, vzorec: .............................

b) druh rýmu: ......................, vzorec: .............................

8. Daj do krúžku dvojicu hlások, pri ktorých dochádza k spodobovaniu (1 bod):

Včera vošiel do triedy bez pozdravu.

9. Napíš, akým slovotvorným postupom vznikli tieto slová (2 body):

preletieť

lukostreľba

SNS

školník

10. Napíš nad každé podstatné meno jeho pád - N, G, D, A, L, I (3 bodov):

Za rohom domu čakala Eva. Dostala od strýka pozdrav k meninám.

11. Doplň správnu predložku (2 body):

ísť ..........pečivo; začneme..........hodinu; cestovať......... autom; návod ...........použitie

**Počet bodov:**

**Prijímacia skúška zo slovenského jazyka a literatúry pre školský rok 2017/18 (B)**

Meno žiaka ................................. Kód: .........................

Kód: ......................

Kód: .........................

**1.**V uvedenej vete pomenuj slovné druhy a vetné členy (7 bodov):Niektoré noviny dnes písali o strednej škole.

|  |  |  |
| --- | --- | --- |
|  | slovný druh | vetný člen |
| niektoré |  |  |
| noviny |  |  |
| dnes |  |  |
| písali |  |  |
| o |  |  |
| strednej |  |  |
| škole |  |  |

**2.**Podstatné mená v zátvorkách nahraď prídavnými menami (3 body):

a) [sklo] pohár ...

b) [oko] kontakt ..............................................

c) [nevina] dievča ....

**3**.***Nebuď zákerný! Mysli a konaj čestne a spravodlivo.* (2body)**

Prvá veta je z hľadiska obsahu:

1. opytovacia b) zvolacia c) oznamovacia d) rozkazovacia

Druhá veta je z hľadiska zloženia:

a) priraďovacie súvetie b) podraďovacie súvetie c) rozvitá jednoduchá veta

4. Literárne útvary zaraď do literárneho druhu (3 body):

poviedka, epigram, komédia, rozprávka, tragédia, sonet

Lyrika:

Epika:

Dráma:

**5. K uvedeným slovám napíš po jednom synonyme (3 body):**

a) machuľa -

b) pohádať sa-

c) tajný-

**6. Slová v zátvorke daj do správneho tvaru (2 body):**

a) v novej(obuv) -

b) dva dotieravé (pes) -

c) o našej (zver) -

d) k vašej (Dáša)

**7. V oboch ukážkach urči druh rýmu a napíš jeho vzorec (2 body):**

a) Ja sladké túžby, túžby po kráse b) Hrôza desí celý svet -

spievam peknotou nadšený, horký, ťažký je môj let,

a v tomto duše mojej ohlase víchrice ma zrážajú,

svet môj je celý zavrený; perká zo mňa padajú.

a) druh rýmu: ......................, vzorec: .............................

b) druh rýmu: ......................, vzorec: .............................

8. Daj do krúžku dvojicu hlások, pri ktorých dochádza k spodobovaniu (1 bod):

Jožko z Púchova sa presťahoval do Prahy.

9. Napíš, akým slovotvorným postupom vznikli tieto slová (2 body):

priateľstvo

literárnovedný

SND

prababka

10. Napíš nad každé podstatné meno jeho pád - N, G, D, A, L, I (3 body):

Kravy sa pokojne pásli na lúke za dedinou. Nášmu bratovi zo Žiliny sme darovali tri knihy.

11. Doplň správnu predložku (2 body):

ísť ............kvety; neprišli ...............chorobu; príď...........hodinu; letieť......... lietadlom;

**Počet bodov:**

**Kľúč správnych odpovedí (A)**

**1.**V uvedenej vete pomenuj slovné druhy a vetné členy (7 bodov):Nad poľami zrána zaspieval škovránok a lastovičky.

|  |  |  |
| --- | --- | --- |
|  | slovný druh | vetný člen |
| nad | predložka | - |
| poľami | podstatné meno | príslovkové určenie miesta |
| zrána | príslovka | príslovkové určenie času |
| zaspieval | sloveso | prísudok |
| škovránok | podstatné meno | podmet |
| a | spojka |  |
| lastovičky | podstatné meno | podmet |

**2.**Podstatné mená v zátvorkách nahraď prídavnými menami (3 body):

a) (deň) prehľad – **denný**

b) [drevo] stôl – **drevený**

c) [kameň] hradby - **kamenné**

**3**. ***Hovor len vtedy, keď to pomôže tebe alebo druhým. Vyvaruj sa zbytočnej ukecanosti!*(2b)**

Prvá veta je z hľadiska zloženia:

a) priraďovacie súvetie **b) podraďovacie súvetie**  c) rozvitá jednoduchá veta

Druhá veta je z hľadiska obsahu:

1. opytovacia b) zvolacia c) oznamovacia **d) rozkazovacia**

4. Literárne útvary zaraď do literárneho druhu (3 body):

ľúbostná báseň, tragédia, román, epos, komédia, bájka

Lyrika:

**ľúbostná báseň**

Epika:

**román, epos, bájka**

Dráma:

**komédia, tragédia**

**5. K uvedeným slovám napíš po jednom synonyme (3 body):**

a) neveľa – **trochu, málo, nemnoho**

b) jesť – **hltať/ papať/žrať**

c) milovať–**ľúbiť, zbožňovať, mať rád**

**6. Slová v zátvorke daj do správneho tvaru (2 body):**

a) okolo vlastnej (os) -**osi**

b) dve dotieravé (osa) -**osy**

c) divé (zver) -**zvery**

d) od našej (Táňa) -**Táne**

**7. V oboch ukážkach urči druh rýmu a napíš jeho vzorec (2 body):**

a) Jak dieťa, ktoré osirie, b) To je, deti, to je tá

som do veľkého mesta vkročil, Evička tu zakliata.

dobrota hľadela mi z očí, Sadnite len okolo,

vraveli: ešte bosý je. poviem vám, jak to bolo.

a) druh rýmu: **obkročný**, vzorec: **ABBA**

b) druh rýmu: **združený**, vzorec: **AABB**

8. Daj do krúžku dvojicu hlások, pri ktorých dochádza k spodobovaniu (1 bod):

**Vč**era vošiel do triedy be**z p**ozdravu.

9. Napíš, akým slovotvorným postupom vznikli tieto slová (2 body):

preletieť – **odvodzovaním**

lukostreľba - **skladaním**

SNS – **skracovaním**

školník - **odvodzovaním**

10. Napíš nad každé podstatné meno jeho pád - N, G, D, A, L, I (3 body):

I  G N G A D

Za rohom domu čakala Eva. Dostala od strýka pozdrav k meninám.

11. Doplň správnu predložku (2 body):

ísť **po** pečivo; začneme **o** hodinu; cestovať **0** autom; návod **na**použitie

**Počet bodov: 30/3**

**Kľúč správnych odpovedí (B)**

**1.**V uvedenej vete pomenuj slovné druhy a vetné členy (7 bodov):Niektoré noviny dnes písali o strednej škole.

|  |  |  |
| --- | --- | --- |
|  | slovný druh | vetný člen |
| niektoré | zámeno | zhodný prívlastok |
| noviny | podstatné meno | podmet |
| dnes | príslovka času | príslovkové určenie času |
| písali | sloveso | prísudok |
| o | predložka |  |
| strednej | prídavné meno | zhodný prívlastok |
| škole | podstatné meno | predmet |

**2.**Podstatné mená v zátvorkách nahraď prídavnými menami (3 body):

a) [sklo] pohár - **sklený**

b) [oko] kontakt – **očný**

c) [nevina] dievča – **nevinné**

**3**.***Nebuď zákerný! Mysli a konaj čestne a spravodlivo.* (2body)**

Prvá veta je z hľadiska obsahu:

1. opytovacia b) zvolacia c) oznamovacia **d) rozkazovacia**

Druhá veta je z hľadiska zloženia:

**a) priraďovacie súvetie**  b) podraďovacie súvetie c) rozvitá jednoduchá veta

4. Literárne útvary zaraď do literárneho druhu (3 body):

poviedka, epigram, komédia, rozprávka, tragédia, sonet

Lyrika: **epigram, sonet**

Epika: **poviedka, rozprávka**

Dráma: **komédia, tragédia**

**5. K uvedeným slovám napíš po jednom synonyme (3 body):**

a) machuľa – **škvrna, fľak**

b) pohádať sa - **poškriepiť sa, povadiť sa, posekať sa**

c) tajný - **skrytý, neznámy/ ilegálny, maskovaný**

**6. Slová v zátvorke daj do správneho tvaru (2 body):**

a) v novej(obuv) -**obuvi**

b) dva dotieravé (pes) - **psy**

c) o našej (zver) -**zveri**

d) k vašej (Dáša) -**Dáši**

**7. V oboch ukážkach urči druh rýmu a napíš jeho vzorec (2 body):**

a) Ja sladké túžby, túžby po kráse b) Hrôza desí celý svet -

spievam peknotou nadšený, horký, ťažký je môj let,

a v tomto duše mojej ohlase víchrice ma zrážajú,

svet môj je celý zavrený; perká zo mňa padajú.

a) druh rýmu: **striedavý** , vzorec: **ABAB**

b) druh rýmu: **združený**, vzorec:**AABB**

8. Daj do krúžku dvojicu hlások, pri ktorých dochádza k spodobovaniu (1 bod):

Jo**žk**o **z P**úchova sa presťahoval.

9. Napíš, akým slovotvorným postupom vznikli tieto slová (2 body):

priateľstvo - odvodzovanie

literárnovedný – skladanie

SND - skracovanie

prababka – odvodzovanie

10. Napíš nad každé podstatné meno jeho pád - N, G, D, A, L, I (3 body):

N L I  D G A

Kravy sa pokojne pásli na lúke za dedinou. Nášmu bratovi zo Žiliny sme darovali tri knihy.

11. Doplň správnu predložku (2 body):

ísť **po/na** kvety; neprišli **pre**chorobu; príď**o** hodinu; letieť **0** lietadlom;

**Počet bodov:30/3**

**Diktát na prijímacie skúšky 14. 05. 2018**

Vychutnali ste si posledný zimný deň? 21. marca sa začína jar. Deň bude dlhší, noci budú o čosi kratšie. Všetci sme akísi spokojní, keď vdychujeme vôňu novej jari. Mnohých ľudí toto ročné obdobie unaví. Spamätajú sa až v apríli. To sa už zazelenajú stro­my. Z diaľky priletia bociany. Na Juraja povyliezajú z dier hady. Aj vody riek sa zbavia ľa­dových krýh a budú pokojnejšie. Neublížia ľuďom na zdraví. Horské bystriny pod tatranský­mi štítmi sú zradné. Mäkký chodník vedie popod previsnuté haluze stromov k vysokohor­skému jazierku. Za súmraku sa ubití vraciame domov. Radi by sme sa ubytovali v hoteli, aby sme po večeri vychutnali vône krásnych jarných dní. Sme radi, že nás nevystrašil mohutný medveď, syčiaci had a iné väčšie zvery. Ani nepriehľadná hmla nás nezaskočila. Ocitli sme sa doma včas a v bezpečí.

**Diktát na prijímacie skúšky 17. 05. 2018**

Stará povesť hovorí, že kremnické zlato objavili hradní páni z hradu Šášov. Vraj sa raz vybrali na poľovačku do Kremnických vrchov a tam, na stráni vrchu Jarabica, zastrelili ma­lého jariabka. Keď ho začali pitvať, s prekvapením zistili, že v hrvole má plno zlatých zrnie­čok. Pustili sa vrch prezerať, obzerať z každej strany, nakukli pod staré pne i pod korene ko­šatých stromov, až sa im podarilo nájsť miesto, kde zlatá žila vychádzala na povrch.

Čo je na tejto povesti pravdivé, nevedno. Zato cez Šúšolskú dolinu, kadiaľ je najlepší prí­stup do údolia rieky Kremničky, začali sa začiatkom 14. storočia k slovenským baníkom pri­dávať mnohí z cudzích krajín. Kráľ Karol Róbert, aby podporil všetkých, ktorí sa hrnuli do Kremnice a mohli kremnickým zlatom plniť jeho komory, rozhodol sa udeliť mestu a jeho obyvateľom isté výhody.

**Gymnázium v Púchove, Ul. 1. mája 905, 02015 Púchov**

**Pokyny k prijímacím pohovorom 2018 zo SJL**

Prijímacie pohovory zo SJL sa budú skladať z dvoch častí : diktát a test. Na obe časti budú mať žiaci čas **45 minút**: **20 minút diktát, 25 minút test**. Maximálny počet bodov za obe časti je 20 bodov.

**Pokyny k diktátu**

- povedať žiakom základné pokyny, napr. ako opravovať chyby, viditeľne odlišovať bodky a dĺžne...

- čítať pomaly, nahlas a zreteľne

- najskôr prečítať celý diktát, potom diktovať po vetách a menších celkoch (2-3 slová)

- na záver prečítať ešte raz celý diktát a nechať žiakom dve minúty na opravu

- zozbierať diktáty

**Oprava diktátu**

Diktát bude hodnotený **10** bodmi. Za každú chybu odrátať jeden bod. Opakované chyby (okrem čiarok) rátať iba za jednu chybu.

**Pokyny k testu**

Test obsahuje **11 úloh**. Ide o typ úloh s krátkou odpoveďou i s výberom odpovede. Bodová hodnota jednotlivých úloh je rôzna. Súčet bodov je **30**. Keďže maximálna bodová hodnota pomernej časti SJL je **20 bodov** (10 za diktát a 10 za test), body za test sa budú deliť tromi. Pri výsledku napr. 8,5 bodu zaokrúhľujeme nahor, teda konečný výsledok bude 9 bodov.

Pri nesprávnych odpovediach strhávať bod. Pri čiastočne správnych odpovediach udeľovať pol bodu (po vzájomnej konzultácii). Pri úlohách s krátkou odpoveďou bodovo hodnotiť aj vecne správnu odpoveď , ktorá nemusí byť presnou definíciou.

Opravovať test i diktát budú vždy dvaja učitelia a **obidvaja sa podpíšu**.

V Púchove 9. mája 2018 Vypracoval: Ivan Gajdoš